ગિજુભાઈના શિક્ષણવિચારો પર મેડમ મોન્ટેસોરીનો પ્રભાવ સ્પષ્ટ દેખાઈ આવે છે. તેમના વિચારોથી જ ગિજુભાઈનું જીવન બદલાયું હતું. તેમણે મોન્ટેસોરીના બાળ કેળવણી વિષયક સિદ્ધાંતોને સ્વીકાર્યા હતા. પણ ગુજરાત કે ભારતનાં બાલમંદિરો ઈટાલી કે અમેરિકાનાં બાલમંદિરો ન બની જાય તેની પૂરેપૂરી તકેદારી રાખી હતી. સિદ્ધાંતને સ્વીકારી સરળ સાધનો દ્વારા ભારતીય ચિત્ત અને માનસ મુજબનાં બાલમંદિરો નિર્માણ કર્યાં હતાં.